હું નાનો હતો ત્યારે એક સપનું જોયું હતું કે હું મારી આ સ્કૂલને મોટો થઈને નવી બનાવીશ પરંતુ આજે જયારે હું એ સ્કૂલ પાસેથી નીકળું છું ત્યારે એમ લાગે છે કે આમાં તો ભાઈ ઘણા બધા પૈસા જોઈએ કારણકે આ મોંઘવારીમાં હું મારા ઘરનું ધ્યાન રાખું કે સમાજનું કે પછી ભૂખ્યો રહું તો થાય. આ જે વિચાર આજે મારા મગજમાં આવ્યો એ આ સરકાર અને સમાજનું જ પરિણામ છે. બધાને આજે પૈસો ફટાફટ જોઈએ છે કઈ પણ કરીને. બીજાને કચડીને કે ખવડાવીને મારું કામ પહેલું થવું જોઈએ. બસ આજ વિચારે આજે મોંઘવારી અને ભ્રષ્ટાચાર અસ્તિત્વમાં મુકેલો છે. જે આજની સરકાર નથી સમજતી. મનમોહનસિંહ જેવા હોશિયાર અને બુદ્ધિશાળી વડાપ્રધાનને જો આજે લોકો એમ કહે કે "આ સરકાર નિષ્ફળ ગઈ છે તો આ દેશનું આવી બન્યું ભાઈ".